Document ID: /roh_data/filtered/fineweb-2-filterrobots_roh.jsonl.gz/6746

Uschia returna Trump tar sia posiziun oriunda nua ch’el aveva discurrì da «violenza da bleras varts». Sut squitsch da pliras varts era Trump sa distanzià glindesdi da las acziuns da rassists e naziunalsocialists.
La fin d’emna passada era in um giuven ch’appartegn a l’extrema dretga charrà cun intenziun en ina gruppa da demonstrants e mazzà ina dunna.
Schef dal pli impurtant sindicat american na collavura betg pli cun regenza
Ord protesta cunter la reacziun targlinanta da Trump è il schef dal pli impurtant sindicat american sa retratg ord il cussegl consultativ dal president.
L'anteriur schef dal Ku-Klux-Klan, David Duke perencunter ha engrazià a Trump per sia sinceradad e per il curaschi da dir la vardad e da condemnar terrorists da la sanestra.
RR novitads 06:00